section_heading: Rani život
paragraph_text: Gary Leonard Oldman rođen je u Londonu kao najmlađe dijete Leonarda Bertrama, bivšeg mornara i zavarivača, i Kathleen Oldman. S petnaest godina napušta školovanje i počinje raditi u sportskoj trgovini kako bi se mogao uzdržavati. Iako se bavio raznim hobijima poput boksa, nogometa i sviranja klavira, Oldmana gluma ne privlači sve dok na TV-u nije vidio film The Raging Moon s Malcolmom McDowellom u glavnoj ulozi,<ref> PA: Malcolm McDowell Honoured With Walk Of Fame Star, Gary Oldman Pays Tribute, 'Huffington Post', 17. ožujka 2012., (pristupljeno 10. lipnja 2015.) te se nakon toga pridružuje kazalištu Greenwich Young People's Theatre. Nakon neuspješne audicije za upis na prestižnu britansku Kraljevsku akademiju dramskih umjetnosti (RADA), ipak ne odustaje od svog sna da postane glumac: Oldman dobiva stipendiju i upisuje dramsku školu Rose Bruford College of Speech and Drama, te diplomira dramu 1979. godine.<ref> Dominic Wills: Gary Oldman - Biography (Page 1), 'TalkTalk', (pristupljeno 10. lipnja 2015.)